Adoptio
Adoptio sive adoptatio est ratio iuris qua homines, plerumque impuberes, liberorum in modum accipiuntur, origine biologica neglecta. Et consanguinei et alieni sanguine adoptari possunt. Adoptati in familia accipiente locum filiorum obtinent, vincula iuridica cum familia originis perire solent. His diebus adoptio parentibus, qui liberis carent, familiam creandam concedit. Alia ex parte adoptione orphanis auxilium sive nova familia datur. Num parentibus eiusdem sexus ius adoptandi concedi debeat, variis in civitatibus varie disputatur.